SUID-AFRIKAANSE RADIOLIGA NUUS SONDAG 4 JANUARIE 2014 


Goeiemore en welkom! Jy kan nou luister na die weeklikse nuus uitsending 
van die Suid-Afrikaanse Radioliga gelees deUr uu see ss se ee ee see se se ee ee (NAAM, 
roepsein en @TH waar toepaslik). 

Die Suid-Afrikaanse Radioliga saai elke Sondag om (8:15 sentraal Afrika tyd `n 
nuusbulletin in Afrikaans en om (08:30 sentraal Afrika tyd in Engels uit op HF 
en verskeie BHF en UHF herhalers landswyd. Vir Echolink luisteraars is daar 


'n herleiding deur ZSOJPL. `n Potgooi is ook beskikbaar op die Suid-Afrikaanse 
Radioliga webblad. 


Hierdie oudio bulletin kan van die Suid-Afrikaanse Radioliga se webblad, 
www.sarl.org.za, afgelaai word. 'n Teksweergawe van hierdie en vorige bulletins 
kan ook daar verkry word en jy kan ook inteken om nuwe bulletins per e pos 
te ontvang. 


Ons begin ongelukkig vanmêre se bulletin met nuus van 'n stil sleutel: 


Dit is meet leedwese dat die Magalies Radioamateurklub die afsterwe op 24 
Desember van Saar Steyn, ZS6GBFW, moet aankondig. Saar was 'n jarelange lid 
van Tak Noord Transvaal , nou die Magalies Radioamateurklub. Ons sal haar 
almal baie mis. 


Ons betuig ons innige meegevoel aan haar kinders en familielede en vriende. 
POUSE 
In die nuus vandag 


HAMNET WES-KAAP ONDERSTEUN DRIE REDDINGSPOGINGS DIE 
AFGELOPE NAWEEK 


EERSTE SARLGHOME VIR 2015 SAL GEHOU WORD OP 5 FEBRUARIE 
KAAPSTAD IS DIE WIEG VAN BHF BAANBREKERSWERK 
en 


WAT KAN JY VERWAG VAN DIE KOMENDE PEARS BHF/UHF KOM- 
PETISIE? 


Die President en die Raad van die Suid-Afrikaanse Radioliga, asook die Nuuss- 
pan, wens al ons lede `n voorspoedige 2015 toe. 


Ons hoof storie vanoggend 


** Oor die naweek van 28 Desember, was HAMNET Wes-Kaap betrokke in 
drie reddingspogings. Paul van Spronsen, ZS1V, Hamnet Nasionale Direkteur 
was op die Wes-Kaap Soek en Redding Logistiekediens Bestuur en dit was sy 
verantwoordelikheid om die toepaslike beskikbare hulpbronne te ontplooi vir die 
drie voorvalle. 


Om 21:32 op Sondag 28 Desember is ZS1VCC en ZS17W uitgeroep na Rock- 
etweg bokant Sandybaai om `n metro-span met kommunikasie te ondersteun 
tydens `n reddingspoging van drie studente. Die studente is vroeg die volgende 
oggend onttrek na veiligheid. 


Vroeër die aand om 20:30 het Pierre Tromp, ZS1HF, en Dawid ZUID, aanges- 
luit by Johan, ZS1JVW, wat reeds in plek was naby die du 'Toitskloof tonnel en 
kommunikasie met SkyMed bewerkstellig het. `n Paramedikus en 'n bergklim- 
mer is vroeër die middag in die kloof laat afsak. Die medikus het die pasiënt 
behandel en haar voorberei vir 'n helikopter onttrekking. Die helikopter het die 
pasiënt onttrek en terug gevlieg na Groote Schuur Hospitaal om 22:55. 


Die derde voorval was `n groep van vyf wat vermis geraak het in Suicide Gorge 
- 'n kloofklim roete in die Nuweberg natuurreservaat naby Grabouw. (Geen 
Hamnet lede is gestuur na die voorval nie. Die span daar het hoofsaaklik bestaan 
uit lede van die KOSAR span. 


Dit wys net weer die kommunikasie ondersteuning wat radioamateurs in staat 
is om aan die gemeenskap te lewer wanneer dit die nodigste is, maar dit gaan 
dikwels ongesiens verby. 


** Die eerste SARLG@HOME vir 2015 sal gehou word by die Nasionale Amateur- 
radiosentrum op Saterdag 5 Februarie. Daar sal twee aanbiedings op dieselfde 
dag wees. Frik Wolf, ZS6FZ, sal weer `n oppervlak gemonteerde tegnologie werk- 
swinkel aanbied waar jy sal leer hoe om te werk met `n oppervlak gemonteerde 
komponente. 


Die werkswinkel sluit in die bou van `n klein projek om jou nuwe kennis in die 
praktyk te toets. Die koste vir die werkswinkel is R150 vir Suid-Afrikaanse 
Radioliga lede en R300 vir nie-lede. Dit sluit in die stroombaan en kompo- 
nente vir die projek en 'n CD met 'n magdom inligting en video's in. Volledige 
besonderhede is beskikbaar op die web. Die werkswinkel begin om 08:30 


Die tweede anbieding op 5 Februarie is `n WSPR bespreking wat om 14:00 begin. 
Hier sal meer oor die Suid-Afrikaanse Radioliga se fassinerende 5 MHz voort- 
planting navorsingsprojek vertel word. Dit word deur Stuart Moss, ZS6GSM, 
en Hans van de Groenendaal, ZS6AKV, aangebied. 


** ZSOOSARL het sy debuut gemaak op 1 Januarie 2015 Theunis Potgieter, 
ZS2EC van die Port Elizabeth Amateurradiovereniging is die eerste stasie om die 
roepsein ZS9OSARL te gebruik om die 90ste herdenking van die Suid-Afrikaanse 
Radioliga te vier. Oorspronklik bekend as die South African Radio Relay League, 
is die nasionale vereniging vir amateurradio in Suid-Afrika, in Mei 1925 gestig, 
kort na die stigting van die Internasionale Amateurradiounie in Parys, Frankryk. 


Dit is gepas dat die eerste uitsendings van ZS9OSARL van Port Elizabeth 
gemaak is, dit was daar wat die eerste radio kontak in Suid-Afrika gemaak 
is. Dit was Edward Alfred Jennings, `n telefoontegnikus in die stad wat deur 
eksperimentering om die prestasie van die telefoon mondstuk te verbeter, sy 
koherer eienskappe bespeur het. Hy het ook opgemerk dat die elektriese trem 


wat 'n entjie weg verby sy huis ry, geknetter veroorsaak. Later daardie jaar, 
dit is 1896, het hy `n ambisieuse eksperiment uitgevoer om 'n sein oor byna 
'n kilometer afstand tussen sy huis in Sherlockstraat na `n primitiewe ontvangs 
stasie by Cooper se Kloof te stuur. `n Vlag sou gehys word as sy seine ontvang 
word en waarlik, hulle was. 


Vir die week 12 tot 18 Januarie sal Mike Stokes, ZS6AT, van Kempton Park, die 
roepsein bedryf. 


** Die Radio Tegnologie in Aksie naam is uiteindelik verander na ARIA, Am- 
ateur Radio in Aksie 2015. As jy graag by een of al die ARiAs in 2015 `n 
aanbieding wil maak, stuur 'n kort opsomming nog hierdie naweek aan arto- 
day@sarl.org.za so dat die program gefinaliseer kan word. 


Jy luister na, `n bulletin van die Suid-Afrikaanse Radioliga 


** Kaapstad is die wieg van BHF baanbrekerswerk. In 1934 het Bert Howes, 
ZS1AL / ZS6GHS nou stil sleutel verskeie stasies in die Skiereiland vanaf Tafelberg 
met sy 5 meter (56 MHz) super-regeneratiewe send /ontvanger gewerk het. En 
'n paar jaar later was hy die eerste Suid-Afrikaner wat die BBC TV klank van 
Alexandra Paleis, Londen, Engeland op 41,5 MHz ontvang. Rondom hierdie tyd 
het Henry Rieder, ZS1P, eksperimenteer met die Baird meganiese TV-stelsel wat 
Nipkow roterende skywe gebruik en dit gedemonstreer aan die publiek. Voor die 
begin van die Tweede Wêreldoorlog, het Guy Swart, ZS1AX, op De Waal-rylaan 
kruis-band met Johnny du Plessis, ZS6EH, in Johannesburg op 5 en 20 meter, 
onderskeidelik, tydens `n Sporadiese-E opening gewerk. 


Na die oorlog, het Bert Howes, nou ZS6HS, die eerste DX kontak met MD5KW 
in Port Said op die nuwe 6 meter (50 MHz-band) gemaak. Broers Charles, ZS1T, 
en Henry Rieder, ZS1P het gou hierop gevolg toe hulle PAOUN op 6 meter gewerk 
het vir `n nuwe wêreld rekord. Henry Rieder het geskiedenis gemaak toe hy die 
Cambridsge/Oxford boot reisies uit Londen op sy Pye TV-ontvanger ontvang 
het. Later het Denis Richardson, ZS1B, `n nuwe wêreld rekord op 6 meter met 
JATAXE, oor `n afstand van 14 7380 km, opgestel, `n rekord wat vir 21 jaar 
gestaan het voordat dit gebreek is. 


Die pioniersgees in Kaapstad het afgeneem en BHF aktiwiteit het verskuif na 
die 'Transvaal sowel as Natal. Selfs die Oos-Kaap het lewe getoon toe daar op 
BHEF begin eksperimenteer word die eerste Mikrogolf amateur rekord op 10 GHz 
(3 cm) is in Oos-Londen aangeteken. Hopelik sal die pioniersgees op BHF en 
bo in die Kaapstad-omgewing weer opvlam en weer deur die hele land versprei. 
Deelname aan `n BHF kompetisie sal `n goeie begin wees! 


** Wat kan jy verwag uit die komende Port Elizabeth Amateurradiovereniging 
se BHF / UHF kompetisie? Verskeie innovasies is ingestel om die aktiwiteit `n 
verdere hupstoot in hierdie wedstryd te gee. In ooreenstemming met die ARRL 
voorstelle, is die verbod op spot of ander vorme van skakeling tydens `n BHF 
wedstryd herroep. Dit sal ver stasies in staat stel om die ander te waarsku 
wanneer hulle werk en in watter rigting hulle stuur, of enige metode gebruik 


om hierdie tipe inligting te stuur via SMS, ON4KST, ens, en dit sal die groep 
amateurs help met die afgeleë gebiede wat buite die normale BHF roetes tussen 
die belangrikste sentrums is. 


'n Nuwe pret tipe kategorie op 144.400 MHz FM is ook bygevoeg om beginners 
en oudstryders aan te moedig om hul eerste smaak van BHF te ervaar, dit sal 
vir hulle `n nuwe en opwindende wêreld op BHF en bo oopmaak. Die reëls is 
baie eenvoudig en jy kan tien punte kry vir enige stasie wat jy in jou eie afdeling 
werk of twintig punte vir n stasie uit `n ander afdeling. Borge is genader in 
die verskillende afdelings om ʼn prys te skenk vir hul afdelings wenner en dit sal 
mettertyd aangekondig word. 


Die PEARS BHF/UHF kompetisie is geskeduleer vir 16 tot 18 Januarie en 
die reëls verskyn in die 2015 Suid-Afrikaanse Radioliga Blouboek asook in die 
November 2014 uitgawe van die PEARS nuusbrief OSX. Die PEARS BHEF / 
UHF kompetisie kan ook n groter deelname in die Suid-Afrikaanse Radioliga 
BHF / UHF kompetisie inspireer, aangesien hulle albei dieselfde doel het en dit 
is om BHF en hoër werking in Suid-Afrika aan te moedig. 


** Die Hunting Lions-in-die-lug geleentheid vind plaas op die naweek naaste 
aan 13 Januarie, die geboortedag van Melvin Jones, die stigter van die Lions- 
organisasie. Vanjaar sal dit 10 en 11 Januarie wees. Dit is nie `n kompetisie 
nie, maar bloot 'n middel vir die Lions om groete uit te ruil met ander Lions 
en Lions-klubs. Radio amateurs en lede van die verskillende Lions-klubs kom 
bymekaar en die Lions word toegelaat om groete uit te ruil met ander Lions 
onder toesig van die radio amateur. Normaalweg word die naam en nommer 
van die Lions Club uitgeruil. 


** Tn die HF voortplantingsvoorspelling berig Hannes Coetzee, ZSGBZP, dat die 
verwagte sonaktiwiteitsvlak gematig gaan wees. Sonvlek 2230 het `n komplekse 
magneetveld en huisves genoeg energie vir M-klas sonfakkels. Vir diegene wat 
hulle eie frekwensievoorspellings wil doen, die verwagte effektiewe sonvlektelling 
vir die week is ongeveer 118. 


Amateurs gaan die 20 tot 10 m bande geniet met veral die 15 m wat goeie 
DX-openinge op daglig paaie daar kan stel. Besoek gerus die webtuiste 
spaceweather.sansa.org.za vir meer inligting. 


** En nou die dagboek van gebeure 


4 Januarie jou kort opsomming na artoday@sarl.org.za vir Amateur Radio in 
Action 2015 5 Januarie NARG open vir besigheid 10 en 11 Januarie Hunting 
Lions in die lug 14 Januarie binnelandse skole open 15 Januarie 2015 jou 
insette na die Suid-Afrikaanse Radioliga oor die konsep-wysigings aan die radio- 
regulasies na sarlregwg@sarl.org.za 16 to 18 Januarie 2015 PEARS Nasionale 
BHEF/UHF Kompetisie 21 Januarie kus skole open 24 Januarie Somer ORP 
kompetisie 


Ons sluit vanmêre se bulletin met `n vinnige terugblik op ons hoofstorie: 


Oor die naweek van 28 Desember, is HAMNET Wes-Kaap betrokke in drie red- 
dingspogings. Paul van Spronsen, ZS1V, Hamnet Nasionale Direkteur was op 
die Wes-Kaap Soek en Redding Logistiekediens Bestuur en dit was sy verant- 
woordelikheid om die toepaslike beskikbare hulpbronne te ontplooi vir die drie 
voorvalle. 


** T,uister elke Sondagoggend om 10:00 sentraal Afrika tyd na “Amateur Radio 
Today”. Daar is herleiding op 7 082, 7 205 en 17 760 kHz. `n Potgooi deur Dick, 
ZSGRO, en verskeie herleidings op BHF en UHF frekwensies regoor die land. 
`n Heruitsending vind op Maandae om 18:30 sentraal Afrika tyd op 4 895 kHz 
plaas. Ons ontvang graag jou sein rapporte, kommentaar en voorstelle, stuur 'n 
e-pos aan artoday@sarl.org.za. Sentech borg die uitsendings op die nie-amateur 
frekwensies. 


Jy het geluister na `n nuusuitsending van die Suid Afrikaanse Radio Liga 
saamgestel deur Dennis Green, ZS4BS/2, geredigeer deur Dawie Conradie, 
ZR6DHGC, en gelees deur... isi oe se es se oe be Gee de Ges GR RR Ha be Re be bee 


Die Afrikaanse nuusspan groet nou en wens jou `n mooi week toe. 


/EX 


